Rikunarita-ORG/Wikinium huggingface dataset:
# அட்சின்சன் வகைப்பாடு

**அட்சின்சன் வகைப்பாடு** (*Hutchinson system*) என்பது ஆங்கிலேயத் தாவரவியலாளர் ஜான் அட்சின்சன் என்பவர் தொகுத்த தாவர வகைப்பாட்டியலின் முறைமை ஆகும். இதனை அவர் "பூக்கும் தாவரங்களின் குடும்பங்கள்" என்ற தலைப்பில் பூக்கும் தாவரங்களை வகைப்படுத்தி 1926 ஆம் ஆண்டுக்கும் 1934 ஆம் ஆண்டுக்கும் இடைப்பட்ட காலத்தில் முதல் பதிப்பாக வெளியிட்டார். இதன் இரண்டாவது பதிப்பு 1959 ஆண்டும், மூன்றாவது பதிப்பு 1973 ஆண்டும் வெளியிடப்பட்டது. இவரது வகைப்பாடு பெஸ்ஸே மற்றும் பெந்தம்-ஹூக்கர் வகைப்பாட்டினை ஒத்தது. 1959இல் தந்த தனது இரண்டாவது வகைப்பாட்டின் அரிஸ்டாட்டிலின் வளரியல்புக் கொள்கைக்கு முக்கியத்துவம் கொடுத்துள்ளார். பொதுவாக பேரினங்கள் மற்றும் சிற்றினங்களின் மட்டத்தில் மட்டுமே உடலப் பண்புகளுக்கு முக்கியத்துவம் கொடுப்பது வகைப்பாட்டியல் விதிமுறையில் கையாளப்படும் வழக்கமாகும். ஆனால் ஹட்சின்சன் கட்டைத் தன்மையுள்ள மர வகைகளை, சதைப் பற்றுடைய சிறு செடிகள் அடங்கிய தொகுப்பிலிருந்து வேறுபட்ட தொகுப்பாகக் கருதி அதனடிப்படையில் இருவித்திலைத் தாவரங்களை வகைப்படுத்தும்போது வளரியல்பை அடிப்படையாகக் கொண்டு அவற்றை லிக்னோசே மற்றும் ஹெர்பேசியே என்ற இரு பெரும் பிரிவுகளாகப் பிரித்தார். அதாவது, கட்டைத் தன்மை உடைய மற்றும் மரத்தாவரங்களை லிக்னோசே என்ற பிரிவிலும் அடிப்படையில் சிறு செடிகளாக உள்ள தாவரங்களை ஹெர்பேசியே என்ற பிரிவிலும் வைத்து வகைப்படுத்தியுள்ளார்.

மூடுவிதைத் தாவரம் (ஆஞ்சியோஸ்பெர்ம்கள்)
1. இருவித்திலைத் தாவரங்கள்
2. ஒருவித்திலைத் தாவரங்கள்

இருவித்திலைத் தாவரங்கள்
1. லிக்னோசே
2. ஹெர்பேசியே

ஒருவித்திலைத் தாவரங்கள்
1. காலிசிஃபெரே
2. கொரல்லி ஃபெரே
3. குளுமி ஃபெரே

நிறைகள்;
* ஒருவித்திலைத் தாவரங்கள் (மானோ காட்டுகள்). இருவித்திலை தாவரங்களைவிட (டைகாட்டுகள்) முன்னேறியவை எனக் கருதி இரண்டாவது துணை ஃபைலமாக வைத்திருப்பது போற்றதற்குரியது
* ஒருவித்திலைத் தாவரங்களை வகைப்படுத்துவதில் கையாளப்பட்டிருக்கும் முறை மிக பாராட்டத்தக்கது.

குறைகள்
* இருவித்திலைத் தாவரங்களில் உள்ள சில குடும்பங்கள் வைக்கப்பட்டிருப்பதை சரியான விளங்கள் அளிக்கப்படாதிருப்பது.
* எல்லா நிலைகளிலும் புற அமைப்புப் பண்பிற்கே முக்கியத்துவம் கொடுத்து வகைப்பாட்டினை அமைத்திருப்பது ஒரு மிகப் பெரிய குறையாகும்.

## மேற்கோள்கள்
# பிப்ளிஸ்

| *பிப்ளிஸ்* |
| --- |
|  |
| *பிப்ளிஸ் லினிபோலியா* |
| உயிரியல் வகைப்பாடு |
| திணை: | தாவரம் |
| தரப்படுத்தப்படாத: | பூக்கும் தாவரம் |
| தரப்படுத்தப்படாத: | இருவித்திலைத் தாவரம் |
| தரப்படுத்தப்படாத: | Asterids |
| வரிசை: | Lamiales |
| குடும்பம்: | **பிப்ளிடேசியீ** Domin (1922) |
| பேரினம்: | பிப்ளிஸ் Salisb. (1808) |
| இனம் |
|
See text. |

**பிப்ளிஸ்** (Byblis) என்பது ஊனுண்ணித் தாவரம் ஆகும். இது பிப்ளிடேசியீ என்னும் சிறிய குடும்பத்தைச் சேர்ந்த தாவரம் ஆகும். இந்த இனத்தில் இரண்டு வகைச் செடிகள் உள்ளன. இச்செடியின் அடியில் மட்டத்தண்டு கிழங்கு உள்ளது. இவை ஆஸ்திரேலியாவின் ஈரமான பகுதியில் நன்கு வளர்கின்றன. இவற்றை வானவில் செடிகள் (Rainbow plant) என்றும் அழைப்பார்கள். இது திரோசிரா செடியைப் போன்றதே ஆனால் இலைகளில் உள்ள உணர்வு முடிகள் மூடிக்கொள்வதில்லை.

## வகைகள்

## பிப்ளிஸ் ஜைஜேன்டியா(byblis gigantea)

இச்செடிகள் மேற்கு ஆஸ்திரேலியாவில் மணல் நிறைந்த ஈரமான சதுப்பு நிலங்களில் வளர்கின்றன. இது ஒரு சிறிய புதர்ச் செடியாகும். இது 30 முதல் 50 செ. மீ. உயரம் வரை வளர்கிறது. இதன் அடிப்பகுதியில் கட்டை போன்று மட்டத்தண்டு கிழங்கு உள்ளது. இதன் தண்டுப் பகுதியிலிருந்து பல கிளைகளும், அதில் மிக மெல்லிய நூல் போன்ற இலைகள் 10-20 செ. மீ நீளம் வரை உள்ளன. இலை முழுவதும் பசையைச் சுரக்கக் கூடிய சுரப்பிகள் உள்ளன. இதிலிருந்து பிசுபிசுப்பான பாகு போன்ற பசை சுரக்கிறது. இதனால் கவரப்பட்ட பூச்சிகள் இந்தப் பசையில் பிடிக்கப்பட்டு பின்னர் செரிக்கப்படுகிறது. இதில் பெரிய ஊதா- சிவப்புப் பூக்கள் மலர்கின்றன.

## பிப்ளிஸ் லினிபோலியா(B.Linifolia)

 லினிபோலியா விதைகள்
இது மேற்கு ஆஸ்திரேலியாவில் வளர்கிறது. இது ஒரு நிறிய செடியாகும். இதன் இலைகள் மெல்லியதாகவும், நூல் போன்றும் இருக்கும். 6 முதல் 8 செ. மீ. நீளம் வரை இதன் இலைகள் வளர்கிறது. இதன் சுரப்பிகள் இலை முழுவதும் நெருக்கமாக உள்ளன. அவை தேன் போன்ற பொருளை சுரக்கின்றன. இதன் செடியில் வெண்மை நிறப் பூக்கள் பூக்கின்றன.

### ஊனுண்ணித் தாவரங்களின் பகுப்பு அட்டவணை

| வரிசைஎண் | குடும்பம் | பேரினம் | வகைகள் |
| --- | --- | --- | --- |
| 1 | பிப்ளிடேசியீ | பிப்ளிஸ் | 2 |
|  |  | ரோரிடுலா | 1 |
| 2 | செப்பலோடேசியீ | செபலோட்டசு | 1 |
| 3 | திரோசிரேசியீ | ஆல்ட்ரோவாண்டா | 1 |
|  |  | டயோனியா | 1+1 |
|  |  | திரோசிரா | 90 |
|  |  | திரொசோபில்லம் | 2 |
| 4 | லண்டிபுளோரேசியீ | பிங்குவிக்குலா | 40 |
|  |  | ஜென்லிசியா | 1 |
|  |  | பயோவுலேரியா | 1 |
|  |  | யூட்ரிக்குளோரியா | 275 |
|  |  | பாலிபாம்போலிக்ஸ் | 2 |
| 5 | நெப்பந்தேசியீ | நெப்பந்திசு | 70 |
| 6 | சாரசீனியேசியீ | டார்லிங்டோனியா | 1+1 |
|  |  | ஹிலியாம்போரா | 3 |
|  |  | சாரசீனியா | 6 |

## உசாத்துணை

ஏற்காடு இளங்கோ எழுதிய அதிசயத் தாவரங்கள். அறிவியல் வெளியீடு. மார்ச்சு-2004

## வெளி இணைப்புகள்

விக்கிமீடியா பொதுவகத்தில்,
 பிப்ளிஸ்
என்பதில் ஊடகங்கள் உள்ளன.
# அடோக்சுசியே

| அடோக்சுசியே |
| --- |
|  |
| *Adoxa moschatellina* |
| உயிரியல் வகைப்பாடு  |
| திணை: | தாவரம் |
| *உயிரிக்கிளை*: | பூக்கும் தாவரம் |
| *உயிரிக்கிளை*: | மெய்இருவித்திலி |
| *உயிரிக்கிளை*: | தாரகை |
| வரிசை: | Dipsacales |
| குடும்பம்: | **அடோக்சுசியே** E.Mey. |
| மாதிரிப் பேரினம் |
| *Adoxa* L. |
| பேரினங்கள் |
| * *Adoxa*
* *Sambucus*
* *Sinadoxa*
* *Tetradoxa*
* *Viburnum*
 |

**அடோக்சுசியே** (தாவர வகைப்பாட்டியல்: *Adoxaceae*) என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த, தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், E.Mey. ஆவார். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பும், ஆண்டும் வருமாறு: Preuss. Pfl.-Gatt. 198 (1839), nom. cons.

## மேற்கோள்கள்
# வேர்ஜில்

| வேர்ஜில் |
| --- |
| வெர்ஜில், கிபி 3-ஆம் நூற்றாண்டு சிற்பம் |
| பிறப்பு | பப்ளியசு வெர்ஜிலியசு மாரோ அக்டோபர் 15, கிமு 70 வெர்ஜிலியோ, உரோமைக் குடியரசு |
| இறப்பு | செப்டம்பர் 21, கிமு 19 (அகவை 50) புருண்டிசியம், இத்தாலி, உரோமைப் பேரரசு |
| தொழில் | கவிஞர் |
| தேசியம் | உரோமர் |
| வகை | இதிகாசம், அறிவுறுத்தும் பாடல்கள், மேய்ப்பர்களின் கவிதை |
| இலக்கிய இயக்கம் | அகஸ்தான் பாடல்கள் |

**வேர்ஜில்** (*Virgil*) எனப்படும் **பப்ளியஸ் வேர்ஜிலஸ் மாரோ** (*Publius Vergilius Maro*, அக்டோபர் 15, கிமு 70 – செப்டெம்பர் 21, கிமு 19) ஒரு செந்நெறிக்கால ரோமக் கவிஞர் ஆவார். இவர் வடக்கு இத்தாலியில், மன்ட்வா அருகில்,  அன்டிஸ்  என்னும் இடத்தில் பிறந்தார். இவர் எழுதிய முக்கியமான ஆக்கங்கள், *புகோலிக்ஸ்* , *ஜோர்ஜிக்ஸ்*, *அனீட்*  என்பன. அவை தவிரப் பல சிறு கவிதை ஆக்கங்களையும் இவர் எழுதியுள்ளதாகச் சொல்லப்படுகிறது. ஒரு விவசாயியின் மகனான வேர்ஜில், ரோமின் மிகப் பெரிய கவிஞர்களுள் ஒருவர் என்ற நிலையை எட்டியதுடன், இவரது *ஆனீட்* என்னும் ஆக்கம் உரோமின் தேசிய இதிகாசமாகவும் போற்றப்பட்டது.

## மேற்கோள்கள்
# மூச்சியக்கம்

**மூச்சியக்கம்** (*Respiration*) அல்லது சுவாசம் என்பது விலங்குகள் உயிர்வாழ்வதற்கான இன்றியமையாத ஒரு உடலியக்க செயல்முறையாகும். **மூச்சியக்கம்** என்பது காற்றிலிருந்து ஆக்சிசன் உடல் இழையங்களில் உள்ள கலங்களுக்குக் கொண்டு செல்லப்படுவதையும், கலங்களில் இருந்து கழிவுப் பொருளாக பெறப்படும் காபனீரொட்சைட்டு உடலில் இருந்து வெளியே கொண்டு வரப்படுவதையும் குறிக்கும் செயல்முறையாகும்.

ஓர் உயிரணு (ஒரு கல) உயிரினங்களில் வளிமப் பரிமாற்றத்துக்கு எளிமையான பரவலே போதுமானது. இங்கே ஒவ்வொரு உயிரணுவும் வெளிக் காற்று மண்டலத்துடன் தொடர்பு கொண்டுள்ளது. இதனால் வளிமங்கள் குறைவான தொலைவே செல்லவேண்டியுள்ளது. இதற்கு மாறாக மனிதரைப் போன்ற பல உயிரணுக்களையுடைய விலங்குகளில் வெளியில் இருந்து அவற்றின் உட்பகுதிகளில் உள்ள உயிரணுக்களுக்கு வளிமங்கள் செல்லவேண்டிய தூரம் அதிகம். இதனால் வளிமங்களைச் செயல் திறனுடன் பரிமாற்றம் செய்வதற்கு ஒரு மூச்சுத் தொகுதி தேவை. மூச்சுத் தொகுதி, வளிமங்களைக் கொண்டு செல்வதற்கு குருதிச் சுற்றோட்டத் தொகுதியுடன் இணைந்து செயற்படுகின்றது.

மூச்சுத் தொகுதியைக் கொண்டிருக்கும் மனிதனைப் போன்ற முதுகெலும்பிகளின் மூச்சியக்கத்தில் நான்கு நிலைகள் காணப்படுகின்றன.

* **மூச்சுவிடல்**: இது வெளியில் இருந்து ஆக்சிசன் செறிவு கூடிய வளி மூக்குத் துவாரங்கள், மூச்சுக்குழாய் வழியாக நுரையீரலில் உள்ள காற்றுச் சிற்றறைகளுக்கு (நுண்ணறைகளுக்கு) எடுத்துச் செல்லப்படுதலையும், பின்னர் நுரையீரலில் இருந்து காபனீரொட்சைட்டு செறிவு கூடிய வளி மூக்கினூடாக வெளிக்கொண்டு வரப்படுவதையும் குறிக்கும். இவை மூச்சிழுத்தல் (inhalation), மூச்செறிதல் (exhalation) எனப்படும் ஒன்றுவிட்டு ஒன்றாக நிகழும் ஒரு உடற்றொழிலியல் பொறிமுறையைக் குறிக்கும். மார்பறையில் ஏற்படும் அழுத்த மாற்றங்களால் இந்த மூச்சிழுத்தலும், மூச்செறிதலும் நடைபெறும். மார்பறையின் முன்புறம் மார்பெலும்பும், பின்புறம் முதுகெலும்புத் தொடரும், பக்கங்களில் விலா எலும்புகளும், கீழ்ப்புறமாக பிரிமென்றகடு அல்லது உதரவிதானமும் (diaphragm) அமைந்துள்ளது. விலா எலும்புகளிடையே வெளிப்புற, உட்புற விலா எலும்பிடைத் தசைகள் உள்ளன. இத்தசைகளின் இயக்கத்தால் மார்பறையின் கொள்ளளவை அதிகரிக்கவும் குறைக்கவும் இயலும். மார்பறையில் அடிப்பரப்பினை உதரவிதானம் மூடியுள்ளது. மூச்சுவிடல் நிகழ்ச்சி மார்பறையை விரிவடையச் செய்வதாலும் குறுக்குவதாலும் நடைபெறும்.
* **நுரையீரலில் வளிமப் பரிமாற்றம்**: நுரையீரலின் காற்றுச் சிற்றறைகளுக்கும், அங்கே காணப்படும் குருதி மயிர்த்துளைக் குழாய்களுக்கும் (capillary) இடையில் நடைபெறும் வளிமப் பரிமாற்றமாகும்.
* **வளிமம் கொண்டு செல்லல்**: நுரையீரலுக்கு குருதி வழங்கும் குருதி நுண்துளைகளில் இருந்து ஆக்சிசன் செறிவு கூடிய குருதியானது, குருதிச் சுற்றோட்டத்தொகுதியினூடாக, உறுப்புக்களிலுள்ள மயிர்த்துளைக் குழாய்களுக்கு கடத்தப்படுதலும், பின்னர் அங்கிருந்து காபனீரொட்சைட்டு செறிவு கூடிய குருதி நுரையீரலுக்கு கடத்தப்படுவதுமாகும்.
* **அக வளிமப் பரிமாற்றம்**: உறுப்புக்களுக்கு குருதியை வழங்கும் குருதி மயிர்த்துளைக் குழாய்களுக்கும், உறுப்பிலுள்ள இழையங்கள் அல்லது உயிரணுக்களுக்கும் இடையின் நிகழும் வளிமப் பரிமாற்றமாகும். உயிரணுக்களிலுள்ள இழைமணிகளிலேயே, இறுதியில் குருதியிலிருந்து ஆக்சிசனைப் பெற்று, குளுக்கோசை வளர்சிதை மாற்றத்திற்குட்படுத்தி உடலுக்குத் தேவையான ஆற்றலைப் பெறுவதுடன், காபனீரொட்சைட்டை வெளியேற்றும் உயிரணு ஆற்றல் பரிமாற்றமும் (Cellular respiration) நிகழ்கின்றது.

## மேலும் பார்க்க:

* மூச்சுவிடல்
* உயிரணு ஆற்றல் பரிமாற்றம்
* மூச்சுத் தொகுதி
* சுவாசக் கட்டுப்பாடு
* வளிமப் பரிமாற்றம்

## மேற்கோள்கள்
# மத்திய கிழக்கு மற்றும் வட ஆப்பிரிக்கா

மத்திய கிழக்கு மற்றும் வட ஆப்பிரிக்கா
மேற்காசியா மற்றும் வட ஆப்பிரிக்கா| MENA/WANA வரையறைகளில் நாடுகள்/பிரதேசங்கள் எவ்வகைகளில் வரையறை செய்யப்படுகிறது?:
  பொதுவாக குறிப்படும் பகுதிகள்
  பெரும்பாலும் குறிப்பிடும் பகுதிகள்
  குறைவாக குறிப்பிடும் பகுதிகள் |
| பரப்பளவு | 12,251,418 km2 (4,730,299 sq mi) |
| மக்கள்தொகை | 589,303,895  |
| மக்கள் | = Middle Easterner and North African West Asian and North African |
| நாடுகள் | விரி
பட்டியல்
* அல்ஜீரியா
* ஆர்மீனியா
* அசர்பைஜான்
* பகுரைன்
* சைப்பிரசு
* எகிப்து
* Georgia
* ஈரான்
* ஈராக்
* இசுரேல்
* யோர்தான்
* குவைத்
* லெபனான்
* லிபியா
* மொரோக்கோ
* ஓமான்
* பலத்தீன்
* கத்தார்
* சவூதி அரேபியா
* சிரியா
* தூனிசியா
* துருக்கி
* ஐக்கிய அரபு அமீரகம்
* யேமன்
 |
| மொழிகள் | அரபு மொழி, பாரசீக மொழி, துருக்கிய மொழி, குர்தி மொழி, எபிரேயம், பெர்பெர் மொழிகள், கோப்டிக் மொழி, அஜர்பைஜானி மொழி, ஜியோர்ஜியன் மொழி, ஆர்மீனியன் மொழி |
| நேர வலயங்கள் | +01:00 முதல் +04:00 வரை |
| மிகப்பெரிய நகரங்கள் | விரி
பெரிய நகரங்கள்
* 1. கெய்ரோ
	2. தெகுரான்
	3. இஸ்தான்புல்
	4. பாக்தாத்
	5. ரியாத்
	6. அங்காரா
	7. அலெக்சாந்திரியா
	8. துபாய்
	9. ஜெத்தா
	10. அம்மான்
 |

**மத்திய கிழக்கு மற்றும் வட ஆப்பிரிக்கா** அல்லது **மேற்காசியா மற்றும் வட ஆப்பிரிக்கா** (*Middle East and North Africa* (சுருக்கமாக:**MENA**) Or (*West Asia and North Africa*) (சுருக்கமாக:**WANA**) or **South West Asia and North Africa** (**SWANA**),இது இசுலாமியர்கள் பெரும்பான்மையாக வாழும் புவியியல் பிரதேசத்தை குறிக்கப் பயன்படுத்தப்படுகிறது. இப்புவியல் பிரதேசத்தை மத்திய கிழக்கு மற்றும் வட ஆப்பிரிக்கா என்றும் மேற்காசியா மற்றும் வட ஆப்பிரிக்கா என்றும் அழைக்கப்படுகிறது.

இப்புவியல் பிரதேசத்தில் இசுலாமிய உலகத்தின் கீழ்கண்ட இசுலாமிய நாடுகள் சேர்க்கப்படுகிறது. வட ஆப்பிரிக்காவின் அல்ஜீரியா, துனீசியா, மொராக்கோ, லிபியா, எகிப்து மற்றும் மத்திய கிழக்கின் யேமன், ஓமன், பாலத்தீனம், சவூதி அரேபியா, ஜோர்தான், லெபனான், சிரியா, கத்தார், ஐக்கிய அரபு அமீரகம், பகரைன் சேர்க்கப்படுகிறது.

## வரையறைகள்

மத்திய கிழக்கு மற்றும் வட ஆப்பிரிக்காவிற்கு தரப்படுத்தப்பட்ட வரையறை ஏதும் இல்லை; வெவ்வேறு அமைப்புகள் இப்புவியியல் பகுதியை வெவ்வேறு பிரதேசங்களைக் கொண்டதாக வரையறுக்கிறது. ஆனால் அதை ஒரு பிராந்தியமாக வரையறுக்கவே இல்லை.

## குறிப்புகள்

## மேற்கோள்கள்
# வாத்தலகி

மெய்க்கருவுயிரி

| Platypus புதைப்படிவ காலம்: Miocene to Recent |
| --- |
|  |
| காப்பு நிலை |
|  அச்சுறு நிலையை அண்மித்த இனம்  (IUCN 3.1) |
| உயிரியல் வகைப்பாடு  |
| திணை: | விலங்கு |
| தொகுதி: | முதுகுநாணி |
| வகுப்பு: | பாலூட்டி |
| வரிசை: | Monotremata |
| குடும்பம்: | Ornithorhynchidae |
| பேரினம்: | வாத்தலகி Blumenbach, 1800 |
| இனம்: | O. anatinus |
| இருசொற் பெயரீடு |
| Ornithorhynchus anatinus (Shaw, 1799) |
|  |
| Platypus range (red — native, yellow — introduced) |

**வாத்தலகி** (*Platypus*) நீர் சார்ந்து நிலத்தில் வாழும் உயிரினமாகும். தலையின் முன்பகுதியின் வடிவம் காரணமாக இதற்கு வாத்தலகி என்ற பெயர் வந்தது. ஆர்நிதொரிங்கஸ் அனாடினஸ் (*Ornithorhynchus anatinus*) என்ற இருசொற்பெயர் கொண்ட இவை பாலூட்டிகளில் முட்டையிடும் ஒரே விலங்காகும். ஆர்நிதொரிங்கிடே (*Ornithorhynchidae*) குடும்பத்தின் தற்போது வாழும் ஒரே உயிரினமாகும். இதன் முன்தலை நுனி கொம்புப் பொருள் படிவு மூடிய அகன்ற அலகாக நீண்டு துருத்திருக்கும். ஆஸ்திரேலிய மற்றும் அதை சுற்றி உள்ள தீவுகளில் மட்டுமே இவை வாழ்கின்றன.

## வாழ்க்கை முறை

இவை சிற்றாறுகளின் கரையோரமாக வசிக்கும். வாத்தலகி கரையில் வளை தோண்டி வசிக்கும். வளையிலிருந்து நீருக்கு செல்லவும் ஒரு வாயில் இருக்கும். இந்த வளைக்கு உள்ளே அது கூடு கட்டி தனது மயிரை பரப்பி அதில் வசிக்கும். பெரும் பகுதி நேரத்தை நீரிலேயே கழிக்கும். இங்கே நீரின் அடித்தரையில் படிந்துள்ள மெல்லுடலிகள், புழுக்கள், பூச்சிகள் ஆகியவற்றை பிடித்து தின்னும். அடித்தளத்தில் இரை தேடுவதற்கு அதன் தனிவகைப்பட்ட அலகு அதற்கு உதவுகிறது.

## உடலமைப்பு

வாத்தலகி நடுத்தர அளவுள்ள பிராணி. வாலுடன் சேர்ந்து இதன் நீளம் சுமார் 43 செ.மீ முதல் 50 செ.மீ வரை இருக்கும். வாத்தலகியின் பாதங்களில் நீந்து சவ்வுகள் அமைந்துள்ளன. இவற்றைப் பயன்படுத்தி அது மிக நன்றாக நீந்தும். அகன்ற தட்டை வால் சுக்கானாக உதவுகிறது. வாத்தலகியின் கரும்பழுப்பு மயிர்கள் மிக அடர்த்தியானவை. ஆதலால் தண்ணீர் அதன் உடாக உட்புகுவதில்லை. அது கரையேறும் பொழுது அதன் உடல் உலர்ந்திருக்கும். செவி மடல்கள் இவற்றிற்கு கிடையாது. நீரில் மூழ்கும் போது அதன் செவித் துளைகள் அடைத்துக் கொள்கின்றன.

## இனப்பெருக்க முறை

பெண் மிருகம் கூட்டில் இரண்டு சிறு முட்டைகள் இட்டு அவற்றை அடைகாக்கும். முட்டைகளிலிருந்து வெளிவரும் குட்டிகள் ரோமம் அற்றவையாகவும், குருடாகவும் இருக்கும். தாய் பிராணி அவற்றுக்கு பால் ஊட்டும். வாத்தலகியின் பால் சுரப்பிகள் மற்றப் பாலூட்டிகளை விட எளிய கட்டமைப்பு உள்ளவை. இவற்றுக்கு முலைக்காம்புகள் கிடையாது. பாலூட்டும்போது தாய் பிராணி மல்லாந்து படுத்துக் கொள்ளும். குட்டிகள் அதன் வயிற்றின் மேல் ஏறி தங்கள் அலகுகளால் நசுக்கி பால் சுரக்கச் செய்து அதை நக்கி குடிக்கும்.

## வாத்தலகியின் நஞ்சு

வாத்தலகிகளின் கைகளின் மணிக்கட்டு பகுதியில் ஒரு சிறிய கொடுக்கு இருக்கும். பொதுவாக இரண்டு பாலினதிலும் இவை காணப்பட்டாலும் ஆண் வாத்தலகிகள் மட்டுமே விசத்தை சுரக்கின்றன. இந்த விசங்கள் பல புரதங்களின் கலவையாக இருக்கிறது. சிறிய உயிரினங்களை கொல்ல வல்ல இந்த நஞ்சு மனிதனை மரணிக்க செய்வதில்லை, ஆனால் அதிகமான வலியை இவை ஏற்படுத்தும். இந்த வலியானது சில நாள் தொடங்கி பல மாதங்கள் வரை நீடித்திருக்கும்.

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 Ornithorhynchus anatinus
என்பதில் ஊடகங்கள் உள்ளன.

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
Ornithorhynchus anatinus Biodiversity Heritage Library bibliography for *Ornithorhynchus anatinus*
* Platypus facts
* View the platypus genome in Ensembl
# ஆய்வு மையம்

**ஆய்வு மையம்** அல்லது **ஆய்வுக் கழகம்** (*Research institute, research centre, research center* or *research organization*) என்பது ஆய்வு நோக்கங்களுக்காக நிறுவப்பட்ட ஒரு கழகமாகும். பொதுவாக ஆய்வு நிறுவனங்கள் அடிப்படை ஆய்வில் நிபுணத்துவம் பெற்றிருக்கலாம் அல்லது பயன்பாட்டு ஆய்வை நோக்கியதாக இருக்கலாம். இந்த சொல் பெரும்பாலும் இயற்கை அறிவியல் ஆய்வைக் குறிக்கிறது என்றாலும், சமூக அறிவியலிலும், குறிப்பாக சமூகவியல் மற்றும் வரலாற்று ஆராய்ச்சி நோக்கங்களுக்காக பல ஆராய்ச்சி நிறுவனங்கள் உள்ளன.

அமெரிக்காவில் 14,000 க்கும் மேற்பட்ட ஆய்வு மையங்கள் உள்ளன. அடிப்படை தொழில்நுட்பம் மற்றும் கூடுதலான தொழில்நுட்ப நுட்பங்களைத் தவிர அடிப்படை ஆய்வு மற்றும் பயன்பாட்டு ஆராய்ச்சி உள்ளிட்ட பல்வேறு துறைகளில் மையங்கள் பயன்படுத்துகின்றன. இன்று பல பல்கலைக்கழகங்கள் ஓர் குறிப்பிட்ட ஆராய்ச்சி அல்லது கல்வி ஆய்வு மேற்கொள்ள ஆராய்ச்சி மையங்களை நிறுவுகின்றன. நூற்றுக்கணக்கான ஆராய்ச்சி மையங்களை ஓர் பல்கலைக்கழகத்தில் நிறுவ முடியும். இந்த மையத்தின் செயல்பாடு ஓர் பல்கலைக்கழகத்திற்கும் மற்றோரு பல்கலைக்கழகத்திற்கும் இடையே வேறுபடுகிறது. ஆனால் ஆராய்ச்சி மையங்களில் பெரும்பாலானவை அறிவியல் அட்டவணையின் அடிப்படையில் அமைகின்றது.

## புகழ்பெற்ற ஆய்வு மையங்கள்

ஆரம்பகால இடைக்காலத்தில், இஸ்லாமிய உலகில் பல வானியல் ஆய்வுக்கூடங்கள் கட்டப்பட்டன. இவற்றில் முதன்மையானது அப்பாசியக் கலீபகத்தில் அல்-மாமுன் காலத்தில் கட்டப்பட்ட 9ஆம் நூற்றாண்டின் பகுதாதுபாக்தாத் கண்காணிப்பு நிலையம் ஆகும். இருப்பினும் மிகவும் பிரபலமானவை 13ஆம் நூற்றாண்டின் மராகே ஆய்வகம் மற்றும் 15ஆம் நூற்றாண்டின் உலுக் பெக் ஆய்வகம் ஆகியவை ஆகும்.

கேரளா வானியல் மற்றும் கணிதப் பள்ளி என்பது தென்னிந்தியாவின் கேரளத்தில் உள்ள சங்கமகிராமத்தைச் சேர்ந்த மாதவனால் நிறுவப்பட்ட கணிதம் மற்றும் வானியல் பள்ளி ஆகும். அப்பள்ளி 14 மற்றும் 16 ஆம் நூற்றாண்டுகளுக்கு இடையில் செழித்தது. இப்பள்ளியின் கண்டுபிடிப்புகள் நாராயண பட்டத்திரி (1559-1632) உடன் முடிவடைந்ததாக தெரிகிறது. வானியல் சிக்கல்களைத் தீர்க்கும் முயற்சியில், கேரளப் பள்ளி சுயாதீனமாக பல முக்கியமான கணிதக் கருத்துகளைக் கண்டறிந்தது.

ஐரோப்பாவின் ஆரம்பகால ஆய்வு நிறுவனம் ஹ்வென் தீவில் உள்ள டைகோ ப்ராஹேவின் யுரேனிபோர்க் வளாகமாகும், இது 16 ஆம் நூற்றாண்டின் வானியல் ஆய்வகமாகும். இது நட்சத்திரங்களை மிகவும் துல்லியமான அளவீடுகள் செய்ய அமைக்கப்பட்டது. அமெரிக்காவில் பெல் ஆய்வுக்கூடங்கள், ஜெராக்ஸ் பார்க், தி ஸ்கிரிப்ஸ் ரிசர்ச் இன்ஸ்டிடியூட், பெக்மேன் இன்ஸ்டிடியூட் மற்றும் எஸ்ஆர்ஐ இன்டர்நேஷனல் உட்பட பல குறிப்பிடத்தக்க ஆராய்ச்சி நிறுவனங்கள் உள்ளன.

## குறிப்பிடத்தக்க ஆராய்ச்சி மையங்கள்

1. அமேஸ் ஆராய்ச்சி மையம்
2. பெல் லேப்ஸ்
3. மேம்பட்ட வாழ்க்கை சுழற்சி பொறியியல் மையம்
4. கடல் அறிவியல் ஆராய்ச்சி மையம்
5. பாலோ ஆல்டோ ஆராய்ச்சி மையம்
6. தாமஸ் ஜே. வாட்சன் ஆராய்ச்சி மையம்
7. உயிரியல் ஆராய்ச்சி மையம்
8. பென்னிங்டன் பயோமெடிகா
9. எல் ஆராய்ச்சி மையம்

## மேற்கோள்கள்
# கனடியப் பூண்டு

| கனடியப் பூண்டு |
| --- |
|  |
|  |
| 1913 drawing. |
| காப்பு நிலை |
|  Secure  (NatureServe) |
| உயிரியல் வகைப்பாடு  |
| திணை: | தாவரம் |
| *உயிரிக்கிளை*: | பூக்கும் தாவரம் |
| *உயிரிக்கிளை*: | ஒருவித்திலை |
| வரிசை: | அசுபாரகேல்சு |
| குடும்பம்: | அமாரில்லிடேசியே |
| துணைக்குடும்பம்: | Allioideae |
| பேரினம்: | Allium |
| Subgenus: | Taxonomy\_of\_Allium#Subgenus\_Amerallium |
| இனம்: | A. canadense |
| இருசொற் பெயரீடு |
| Allium canadense L. |
| வேறு பெயர்கள்  |
| * *Allium acetabulum* (Raf.) Shinners
* *Allium canadense* var. *ovoideum* Farw.
* *Allium canadense* var. *robustum* Farw.
* *Allium continuum* Small
* *Geboscon acetabulum* Raf.
* *Kalabotis canadensis* (L.) Raf.
 |

**கனடியப் பூண்டு** (தாவரவியல் வகைப்பாடு: *Allium canadense, ஆங்கிலம்: the Canada onion, Canadian garlic, wild garlic, meadow garlic, wild onion*) என்ற தாவரம் பல்லாண்டு (perennial ) வளரும் இயல்புடையது ஆகும். இதன் பிறப்பிடம், வட அமெரிக்காவின் கிழக்குப் பகுதிகள் ஆகும். பிரெய்ரி புல்வெளிகள், முதல் டெக்சஸ், புளோரிடா, நியூ பிரன்சுவிக், மொன்ட்டானா வரை காணப்படுகின்றன. பல இடங்களில் இத்தாவரம் அழகுக்காவும், சமையலில் பயனாகும் மூலிகையாகவும் வளர்க்கப்படுகிறது. கியூபாவில் அறிமுகத் தாவரமாக வளர்க்கப்பட்டு, அந்நாடு முழுவதும் இயற்கையாகவே பல இடங்களில் காணப்படுகிறது..

## மேற்கோள்கள்
# குயின்ஸ்லாந்து

|  |
| --- |
| **குயின்ஸ்லாந்து** |
|

|  |  |
| --- | --- |
| கொடி | சின்னம் |
| கொடி  | சின்னம்  |

 |
| புனைபெயர்(கள்): *சூரிய உதய மாநிலம்* |
| குறிக்கோள்(கள்): *"Audax at Fidelis" (Bold but Faithful)* |
|  ஏனைய மாநிலங்களும் பிரதேசங்களும் |
| தலைநகர் | பிரிஸ்பேன் |
| அரசு | அரசியலமைப்பு முடியாட்சி |
| ஆளுநர் | பால் டி ஜெர்சி |
| முதல்வர் | அனஸ்தேசிய பாலசே (ALP) |
| நடுவண் பிரதிநிதித்துவம் |
|  - கீழவை | 29 |
|  - செனட் | 12 |
| மொத்த தேசிய உற்பத்தி (2009–10) |
|  - உற்பத்தி ($m) | $254,550 (3வது) |
|  - தலா/ஆள்வீதம் | $56,362 (4வது) |
| மக்கள்தொகை (June 2010) |
|  - மக்கள்தொகை | 4,516,361 (3வது) |
|  - அடர்த்தி | 2.61/கிமீ² (5வது) 6.8 /சது மைல் |
| பரப்பளவு |   |
|  - மொத்தம் | 18,52,642 கிமீ² 7,15,309 சது மைல் |
|  - நிலம் | 17,30,648 கிமீ² 6,68,207 சது மைல் |
|  - நீர் | 1,21,994 கிமீ² (6.58%) 47,102 சது மைல் |
| உயரம் |   |
|  - அதிஉயர் புள்ளி | Mount Bartle Frere +1,622 மீ (5,321 அடி) |
|  - அதிதாழ் புள்ளி |  |
| நேரவலயம் | AEST UTC+10 does not observe DST |
| குறியீடுகள் |   |
|  - அஞ்சல் | QLD |
|  - **ISO 3166-2** | AU-QLD |
| அடையாளங்கள் |   |
|  - Faunal | கோவாலா (*Phascolarctos cinereus*) |
|  - Floral | Cooktown orchid (*Dendrobium phalaenopsis*) |
|  - Bird | Brolga (*Grus rubicunda*) |
|  - Aquatic | Barrier Reef Anemonefish (*Amphiprion akindynos*) |
|  - Gem | நீலக்கல் |
|  - Colours | பழுப்பு சிகப்பு |
| வலைத்தளம் | www.qld.gov.au |

அமைவிடம்
**குயின்சுலாந்து** (*Queensland*) ஆத்திரேலியா மாநிலங்களுள் ஒன்று. ஆத்திரேலியக் கண்டத்தின் வட கிழக்குப் பகுதியில் அமைந்துள்ளது. ஆத்திரேலிய மாநிலங்களில் பரப்பளவில் இரண்டாமிடத்திலும் சனத்தொகையில் மூன்றாமிடத்திலும் உள்ளது. இதன் தலைநகரம் பிரிசுபேன்.

ஆஸ்திரேலியாவின் 30 பெரு நகரங்களில் 10 நகரங்கள் "'சூரிய உதய மாநிலம்" என்று அழைக்கப்படுகிற குயீன்ஸ்லாந்தில் அமைந்திருக்கிறது மற்றும் நாட்டின் பொருளாதார அளவில் இம்மாநிலம் 3வது இடத்தினை வகிக்கிறது.

## மேற்கோள்கள்
# லெக்டின்

**லெக்டின்**கள் (*Lectin*) கார்போஹைட்ரேட்டுகளோடு பிணையும் புரதங்கள். இயற்கையில் எல்லா உயிரினங்களிலும் லெக்டின்கள் காணப்படுகின்றன. ஒரு செல்லுக்கும் மற்றொரு செல்லுக்கும் இடையிலான தொடர்பாடலில் லெக்டின்கள் முக்கியப் பங்காற்றுகின்றன.

லெக்டின்கள் அவை பிணையும் கார்போஹைட்ரேட்டைப் பொருத்த அளவில் தனித்துவம் உடையவை. மானோசு பிணையும் லெக்டின் மானோசு-6-பாசுஃபேட்டை அடையாளம் கண்டு பிணையக் கூடியது.

சோயாபீன்சு போன்ற லெகூம் தாவர விதைகளில் அதிக அளவில் லெக்டின்கள் காணப்படுகின்றன. இவற்றைச் சமைக்கும் போது லெக்டின்களின் கார்போஹைட்ரேட்டுகளுடன் பிணையும் திறன் அழிந்து விடுகிறது. சரிவரச் சமைக்காமது இவற்றை உண்பது வயிற்றுக் கோளாறுகளை உண்டாக்கும்.

## மேற்கோள்கள்

## வெளி இணைப்புகள்

* Major Lectins & Conjugated Lectins from different natural sources
* Functional Glycomics Gateway, a collaboration between the Consortium for Functional Glycomics and Nature Publishing Group
* Proteopedia shows more than 800 three-dimensional molecular models of lectins, fragments of lectins and complexes with carbohydrates
* EY Laboratories, Inc., Lectin and Lectin Conjugates manufacturer
* Recombinant Protein Purification Handbook பரணிடப்பட்டது 2008-12-05 at the வந்தவழி இயந்திரம்
* Immobilized lectins, chromatography media
* Medicago AB, Lectin and Lectin Conjugates manufacturer
# மேலேசியா

தாவரப் பரவலைப் பதிவதற்கான உலக புவியியல் முறைமை வரையறை பதிப்பு 1தாவரப் பரவலைப் பதிவதற்கான உலக புவியியல் முறைமை வரையறை பதிப்பு 2
**மேலேசியா** (*Malesia*) நிலநடுக்கோட்டிற்கு இருபுறமும் இந்தோமலாய் சூழல் மண்டலத்திற்கும் ஆஸ்திரேலேசிய சூழல் மண்டலத்திற்கும் எல்லையாக விளங்கும் உயிர்ப்புவியியல் வலயமாகும். இது வெப்பமண்டலத் தாவரப் பரவல் இராச்சியத்தில் உள்ள புவித்தாவரவியல் தாவரப் பரவல் வலயமாகும். . இதற்கு பல வரையறைகள் கொடுக்கப்பட்டுள்ளன. 2001ஆம் ஆண்டு தாவரப் பரவலைப் பதிவதற்கான உலக புவியியல் முறைமை வெளியிட்ட பதிப்பில் பப்புவாசியா பிரிக்கப்பட்டுள்ளது.

## மேற்கோள்கள்